《杂曲歌辞 其二》
唐代·贺兰进明

君不见门前柳，荣耀暂时萧索久。君不见陌上花，狂风吹去落谁家。

邻家思妇见之叹，蓬首不梳心历乱。盛年夫婿长别离，岁暮相逢色已换。

作者简介：贺兰进明[唐]（约公元七四九年前后在世）字、里、生卒年均不详，约唐玄宗天宝中前后在世。开元十六年，（公元七二八年）登进士第。安禄山之乱，进明以御史大夫为临淮节度。巡遂陷没。肃宗时，为北海太守。诣行在，以为南海太守，摄御史大夫，岭南节度使。后贬秦州司马。进明好古博雅，经籍满腹，著文一百余篇，古诗乐府数十篇，《唐才子传》均传于世。